cyanic-selkie/wikianc huggingface dataset:
יונה אטלינגר
ביוגרפיה
ב-1964 עבר אטלינגר לפריז, שם לימד קלרינט ולמד קומפוזיציה וניצוח אצל המלחינה והמנצחת נדיה בולאנז'ה. ב-1966 הצטרף לבית ספר גילדהול למוזיקה ודרמה בלונדון, שם שימש כמנצח התזמורת הסימפונית של בית הספר, וכפרופסור לקלרינט ומוזיקה קאמרית.
יונה אטלינגר נפטר בלונדון במפתיע ב-1981, ממחלת לב, בגיל 57.
הקלטות
בחייו הופיעו תקליטים של אטלינגר בחברות RCA, Decca ו-'הרמוניה מונדי'. בנוסף הוקלטו קונצרטים רבים של אטלינגר על ידי קול ישראל. מהקלטותיו של אטלינגר ידועה במיוחד ההקלטה של חמישית הקלרינט של ברהמס עם רביעיית תל אביב, שהופיעה בשנות ה-60 בתקליט של חברת Decca, ונחשבת על ידי מבקרים לאחד משיאי הביצוע בהקלטות היצירה. ההקלטה יצאה מחדש בשנות ה-80 על תקליטור בתפוצה מוגבלת של חברת סוני, יחד עם חמישית הקלרינט של מוצרט, גם היא בביצוע עם רביעית תל אביב.
עיבודים לקלרינט
בנוסף לקריירה כסולן, נגן תזמורת, מנצח ומורה, הוסיף אטלינגר לספרות הקלרינט לא מעט עיבודים חשובים מיצירות הבארוק והקלאסיקה המוקדמת: עיבודים נוספים של אטלינגר לקונצ'רטי מאת פרגולזי, הנדל ווראצ'יני מבוצעים על ידי ממשיכיו הרבים של אטלינגר בישראל ובחו"ל, ואולם לא הופיעו בדפוס עד היום.
הבחירות לנשיאות ארצות הברית 2016
הבחירות לנשיאות ארצות הברית ב-2016 נערכו ביום שלישי, 8 בנובמבר 2016, בחירות אלו היו הבחירות לנשיאות ארצות הברית ה-58 במספר ובהן ניצח דונלד טראמפ לאחר שקיבל 304 אלקטורים שהספיקו להבטיח את בחירתו לנשיא ה-45, ואת בחירתו של מייק פנס לסגן הנשיא ה-48 של ארצות הברית.
שני המועמדים הבולטים במערכת הבחירות היו טראמפ מהמפלגה הרפובליקנית והילרי קלינטון מהמפלגה הדמוקרטית. הייתה זו הפעם הראשונה בה אישה התמודדה כמועמדת אחת המפלגות הגדולות. בין המועמדים הנוספים: גארי ג'ונסון מהמפלגה הליברטריאנית, ג'יל שטיין מהמפלגה הירוקה, דארל קאסל ממפלגת החוקה, והמועמד העצמאי, אוון מקמלין. הייתה זו הפעם החמישית בהיסטוריה האמריקאית שבה המועמד המנצח זכה בפחות קולות מהמועמד המפסיד (לאחר בחירות 1824, 1876, 1888 ו-2000). הניצחון של טראמפ בבחירות אלה הוא מהמפתיעים ביותר בהיסטוריה, שכן כל הפרשנים והסקרים צפו ניצחון גדול לקלינטון בקולות ובאלקטורים.
תוצאת הבחירות נקבעה על פי מספר האלקטורים שבהם זכה כל מועמד. הקצאת מספר האלקטורים לכל מדינה נקבעה בהתאם למפקד האוכלוסין של ארצות הברית משנת 2010. הנשיא הנבחר וסגן הנשיא הנבחר הושבעו לתפקיד ב-20 בינואר 2017.
המפלגה הרפובליקנית
הוועידה הרפובליקנית הלאומית נערכה בקוויקן לואנס ארנה שבקליבלנד, אוהיו, בין הימים 18–21 ביולי 2016. מספר רפובליקאים בולטים כמו הנשיאים לבית בוש והמועמדים בבחירות הקודמות ג'ון מקיין ומיט רומני נעדרו מהוועידה.
המפלגה הדמוקרטית
הוועידה הדמוקרטית הלאומית נערכה בוולס פארגו סנטר שבפילדלפיה, פנסילבניה, בין הימים 25–28 ביולי 2016.
עימותי בחירות
הוועדה לעימותים נשיאותיים ׂׂׂ(Commission on Presidential Debates) קבעה שלושה עימותי בחירות בין שני המועמדים מהמפלגות הגדולות ועימות נוסף בין המועמדים לסגן הנשיא.
תוצאות הבחירות
בבחירות ניצח המועמד הרפובליקני דונלד טראמפ. לפי תוצאות הבחירות, קלינטון זכתה במירב הקולות (popular vote) אולם טראמפ זכה ברוב האלקטורים.
בחלק מהמדינות האלקטורים מחויבים על פי חוק להציע למועמד שזכה ברוב הקולות במדינה, אולם לא בכולן. מספר מדינות נותנות קנס של 1000 דולר לאלקטור "סורר" המצביע בניגוד לקולות הבוחרים. במיין מחולקים שני אלקטורים למועמד שזכה ברוב מוחלט מבין המועמדים. שאר האלקטורים ניתנים בכל מחוז בחירה לפי הזוכה ברוב באותו מחוז. זו הפעם הראשונה בהן האלקטורים מפוצלים בפועל במדינה זו. בנברסקה נהוגה שיטה דומה, אולם בבחירות אלו לא היה פיצול באלקטורים של מדינה זו.
חוק הס
חוק הס (באנגלית:  Hess's law) הוא חוק אשר חוזה את השינוי באנתלפיה בתגובה כימית. לפי החוק, מכיוון שאנתלפיה היא פונקציית מצב (גודל המתאר מצב של מערכת תרמודינמית בשיווי משקל), השינוי באנתלפיה של תגובה אינו תלוי בתגובות ביניים, אלא רק במצב ההתחלתי והסופי של התגובה.
הבחירות לנשיאות ארצות הברית 2016
תוצאות הבחירות
הצבעות האלקטורים נערכו ב-19 בדצמבר 2016. במהלך ההצבעה, לראשונה מאז 1896, נרשמו מגוון הצבעות של "אלקטורים סוררים". מתוך האלקטורים שהיו אמורים להיות לטובת המועמד הרפובליקני (306), שניים הצביעו אחרת - לטובת רון פול וג'ון קייסיק. מתוך הקולות שהיו אמורים להגיע למועמדת הדמוקרטית (232), חמישה הצביעו אחרת - שלושה קולות לטובת קולין פאוול, קול אחד לטובת ברני סנדרס (ובכך היה ליהודי-אמריקאי הראשון שקיבל קולות של אלקטורים לבחירות לנשיאות) וקול אחד לטובת פיית' ספוטד איגל, פעילה אינדיאנית אמריקאית משבט סו, ואינדיאנית האמריקאית הראשונה הזוכה לקול של אלקטורים בבחירות לנשיאות.
חוק הס
הואיל ולפי החוק שינויי אנתלפיה (\ \Delta H) מתחברים, אפשר לחשב את שינוי האנתלפיה בתגובה יחידה מההפרש בין אנתלפיית ההתהוות של התוצרים לאנתלפיית ההתהוות של המגיבים, ובעזרת החוק לחשב את שינויי האנתלפיה בתגובות כימיות מורכבות יותר.
הבחירות לנשיאות ארצות הברית 2016
ההתערבות הרוסית בבחירות
קהיליית המודיעין של ארצות הברית של אמריקה הגיעה למסקנה רשמית כי ממשלת רוסיה התערבה בבחירות בארצות הברית ב-2016. הערכת קהיליית המודיעין הצהירה כי, "נשיא רוסיה ולדימיר פוטין הורה על ביצוע קמפיין השפעה בשנת 2016 המכוון לבחירות לנשיאות בארצות הברית. מטרותיה של רוסיה היו לערער את אמון הציבור בהליך הדמוקרטי בארצות הברית, להשמיץ את מזכירת המדינה לשעבר והמועמדת הדמוקרטית, הילרי קלינטון, ולפגוע בסיכוי הבחירה שלה לנשיאות". יתר על כן ציינה קהילת המודיעין כי "פוטין וממשלת רוסיה פיתחו העדפה ברורה לנשיא הנבחר דונלד טראמפ".
חוק הס
(\ \Delta H חיובי מייצג תגובה אנדותרמית). במקרה של ריבוי תגובות הסימנים משתנים אך העיקרון נשאר זהה:
הבחירות לנשיאות ארצות הברית 2016
ההתערבות הרוסית בבחירות
ההערכה המודיעינית נעשתה ברמת ודאות גבוהה. משרד ראש המודיעין הלאומי (DNI), המייצג 17 סוכנויות המודיעין והמחלקה לביטחון המולדת של ארצות הברית (DHS) הצהירו במשותף כי רוסיה פרצה למחשבי הוועדה הדמוקרטית הלאומית (DNC) ולחשבון המייל של יושב-ראש הקמפיין של קלינטון, ג'ון פודסטה, והדליפה את המסמכים לוויקיליקס. ראש המודיעין הלאומי, ג'יימס קלפר, העיד בתחילת ינואר 2017 בפני ועדת הסנאט כי רוסיה התערבה בבחירות 2016 על מנת להשפיע עליהן לטובתו של טראמפ ולפגוע בקלינטון; וכי כאשר העריכה מוסקבה כי קלינטון הייתה צפויה לזכות בבחירות, עברה מטרת הקמפיין לערער ולפגוע בנשיאות העתידית שלה. הוא ציין גם שמעבר לפריצה ומתקפות סייבר, כלל קמפיין ההשפעה של רוסיה גם הפצת מידע מוטעה של חדשות מזויפות שהופץ לעיתים קרובות באמצעות הרשתות החברתיות, לצד שימוש בטרולים באינטרנט.
חוק הס
החוק מאפשר לחשב את השינוי באנתלפיה בתגובות ששינוי האנתלפיה בהן אינו ידוע באופן ישיר, על ידי שימוש בפעולות חשבוניות על משוואות כימיות. כל משוואה כימית יכולה להיות מוכפלת (או מחולקת) במספר שלם. כאשר משוואה מוכפלת בקבוע, ה-\ \Delta H שלה מוכפל באותו הקבוע. אם כיוון המשוואה מתהפך, ה-\ \Delta H של המשוואה מתהפך גם הוא (ל-\ -\Delta H).
הבחירות לנשיאות ארצות הברית 2016
ההתערבות הרוסית בבחירות
סוכנויות המודיעין האמריקאיות העריכו כי פוטין "הוביל באופן אישי" את המבצע החשאי והורה עליו. ראש ה-CIA ג'ון ברנן, ראש ה-FBI ג'יימס קומי וראש המודיעין הלאומי ג'יימס קלפר הסכימו על "היקף, טבע והכוונה" של התערבות רוסיה כדי לסייע לטראמפ. חברות אבטחת מידע ציינו כי מתקפות הסייבר בוצעו על ידי קבוצות המודיעין הרוסי Fancy Bear ו-Cozy Bear. הקרמלין ממשיך להכחיש את מעורבותו במבצע זה. הנשיא ברק אובמה השתמש, ב-31 באוקטובר 2016, בטלפון האדום בין מוסקבה לוושינגטון כדי ליצור קשר ישירות עם ולדימיר פוטין ולהדגיש את החשיבות וההשלכות של התקפות סייבר, ובפרט הזהיר מפני התקפות נוספות על מכונות הצבעה ביום הבחירות.
הנשיא אובמה הורה בדצמבר 2016 על עריכת דו"ח בנוגע להתערבות זרה בבחירות. ועדות המודיעין של הסנאט ובית הנבחרים האמריקאיים פתחו בחקירה על התערבות רוסיה בבחירות לאחר מכן, וכן קשרי בכירים רוסים עם אנשים מהקמפיין במהלך הבחירות. תחילה דחה הנשיא הנבחר דאז טראמפ את הדו"ח, ואמר כי הדמוקרטים מגיבים להפסדם בבחירות, ותקף את סוכנויות המודיעין האמריקאיות במהלך הצהרת צוות המעבר בין הממשלים. מנהיג הרוב בסנאט הרפובליקני מיץ' מקונל הביע אמון בסוכנויות המודיעין ותמך בחקירה משותפת, שהחלה רשמית בוועדת המודיעין ב-24 בינואר 2017. ב-29 בדצמבר 2016 גירשה ארצות הברית 35 מרגלים רוסים שפעלו כדיפלומטים, סגרה שתי אחוזות רוסיות במרילנד והברונקס ששימשו לאספת מודיעין, והרחיבה את הסנקציות על גופים ויחידים רוסים, בהם סוכנויות המודיעין הרוסיות.
ב-20 במרץ 2017 הודיע ראש ה-FBI דאז ג'יימס קומי כי הבולשת הפדרלית חוקרת את המעורבות הרוסית בבחירות, כולל תיאום פוטנציאלי בין ממשלת רוסיה לקמפיין של טראמפ.
חוק הס
דוגמה
נתון: לחשב ΔH ל:
הבחירות לנשיאות ארצות הברית 2016
ההתערבות הרוסית בבחירות
ב-16 בפברואר 2018 הוגשו על ידי התובע המיוחד רוברט מולר כתבי אישום נגד 13 אזרחים רוסים ושלושה ארגונים רוסים. האישומים כוללים בין השאר מזימה להונאת ארצות הברית, מזימה לביצוע הונאת רשת והונאת בנק וגנבת זהות בנסיבות מחמירות. סגן התובע הכללי ציין כי לא נמצאו ראיות לקנוניה בין מטה טראמפ לרוסיה, וכן שחלק מהחברות החלו לפעול הרבה לפני שטראמפ הודיעעל מועמדותו, שהן תמכו גם בברני סנדרס, וגם ארגנו הפגנות גדולות כנגד טראמפ לאחר בחירתו ובמטרה לערער על לגיטימיות ניצחונו. ב-18 באפריל 2019, מולר פרסם דו"ח העוסק בנושא.
חוק הס
דוגמה
אחרי הכפלה של המשוואות והפיכת חלקם (ואת האנתלפיה שלהם) התוצאות הם:
הבחירות לנשיאות ארצות הברית 2016
ההתערבות הרוסית בבחירות
בעדותו בקונגרס, התובע המיוחד מולר חזר על מסקנותיו שלפיהם הוא לא יכול לומר אם טראמפ לא עבר על החוק, והוסיף כי ניתן יהיה להעמידו לדין אחרי שיסיים את כהונתו. "רוסיה התערבה בבחירות בצורה נרחבת, אך לא נמצאו ראיות לקנוניה", אמר.
חוק הס
דוגמה
סכימה של משוואות אלה וביטול ביטויים שווים בשני צידי המשוואה מקבלים:
את העיקרון של חוק הס אפשר להרחיב כך שיכלול גם את השינויים באנטרופיה ובאנרגיה חופשית. השימוש הזה יעיל במיוחד לחישובים אלה מכיוון שאי אפשר למדוד אותם ישירות, ולכן חובה לחשבם בדרכים מצומצמות בלבד. זה נכון בעיקר לאנרגיה חופשית, מפני שזו אחת משלוש הדרכים היסודיות לחשב אותה.
בשביל אנטרופיה:
בשביל אנרגיה חופשית:
קרב קורופדיום
קרב קורופדיום (ביוונית: Κύρου πεδίον או Κόρου πεδίον) היה הקרב האחרון בין יורשיו של אלכסנדר הגדול, הדיאדוכים, ונערך בשנת 281 לפנה"ס סמוך לעיר מגנסיה בצפון לידיה בין צבאותיו של ליסימאכוס לאלה של סלאוקוס הראשון. ליסימאכוס שלט בתראקיה ובמוקדון ובחלקה המערבי של אסיה הקטנה מאז קרב איפסוס בשנת 301 לפנה"ס, ואילו הממלכה הסלאוקית שלטה בחלקה המזרחי.
הרקע ליציאה לקרב
לסלאוקוס הראשון היו שאיפות לשלוט על כל האזורים שנשלטו לפני כן על ידי אלכסנדר הגדול. במוקדון התנהלו מאבקים על הירושה העתידה. ארסינואי השנייה אשתו של ליסימכוס, רצתה שילדיה ירשו את ליסימכוס. היא האשימה את בנו לאגתולקס שהיה יורש העצר בבגידה, והביאה לכך שיוצא להורג על ידי אביו. בעקבות כך ברחה אשתו ליסנדרה מזרחה עם ילדיה לחצרו של סלאוקוס הראשון. אליה הצטרף אחיה תלמי קראונוס. היא ביקשה את עזרתו של סלאוקוס הראשון. סלאוקוס ראה בפנייה זאת הזדמנות להתערב בנעשה בפוליטיקה של תראקיה ומצרים התלמיית ולהשיג הישגים לטובת ממלכתו. הוא הכין משלחת צבאית כנגד ליסימכוס. בו בזמן, פילטרוס, שהיה מופקד על האוצר של ליסימכוס, שמע על הירצחו של אגתוקלס ופחד מהמשך מעשיה של ארסינואי ושלח שליח אל סלאוקוס להצהיר את נאמנותו ולהפקיד בידיו את אוצרו של ליסימכוס. כאשר שמע על כך ליסימכוס הוא חצה עם צבאו לאסיה הקטנה ותקף את צבאו של סלאוקוס.
מעט מאוד ידוע אודות הקרב עצמו, למעט העובדה שסלאוקוס הראשון ניצח בו, ליסימאכוס מצא בו את מותו וממלכתו חרבה.
לאחר הקרב
לאחר הקרב, צירף סלאוקוס הראשון את מוקדון לממלכתו. הוא יצא למסע לכיוון מוקדון ותראקיה כדי לקבל הכרה כמלך מוקדון. הוא חצה את הדרדנלים במטרה להגיע ליעדו, אבל קראונוס שרצה לרשת את ליסימכוס ולהפוך שליט מוקדון רצח אותו. קראונוס מיהר להגיע לעיר ההלניסטית ליסמכיה (Lysimachia) עיר חשובה בתראקיה (גליפולי של היום) ושם הצליח להכתיר את עצמו למלך בעזרת הצבא המוקדוני.
Everything but You
Everything But You הוא סינגל של הלהקה הבריטית, קלין בנדיט, בשיתוף פעולה עם המפיק המוזיקלי השוודי, A7S, שיצא, על ידי אטלנטיק רקורדס UK, ב-18 בפברואר 2022. השיר נכתב על ידי גרייס צ'אטו, ג'ק פטרסון, A7S, דיגיטל פארם אנימלס, טום גרנן ופיל פלסטד, והופק על ידי דיגיטל פארם אנימלס, מארק ראלף, ג'ק פטרסון ולואיס טמפסון.
נכון לנובמבר 2022, השיר הושמע למעלה מ-34 מיליון פעמים בספוטיפיי, ולמעלה מ-5 מיליון פעמים ביוטיוב.
השושלת המקדונית
השושלת המקדונית (יוונית: Μακεδονική δυναστεία) הייתה שושלת ששלטה על האימפריה הביזנטית בין 867 ל-1056, לאחר השושלת האמוריאנית. במהלך תקופה זו, האימפריה הביזנטית הגיעה לשיא כוחה וגודלה מאז תחילת הכיבושים המוסלמים, והחלה תקופה הקרויה "הרנסאנס המקדוני" באמנות ובספרות. השושלת קרויה על שם מייסדה, בסיליוס הראשון, שהגיע מהתמה של מקדוניה (שנמצא בכלל בתראקיה ולא באזור מקדוניה). מייסד השושלת וחלק ממנהיגיה היו ממוצא ארמני ולכן בחלק מן המקורות, מכונה השושלת כ"שושלת הארמנית". הקיסרית האחרונה מן השושלת הייתה תאודורה, שמתה ללא שהותירה צאצאים שימשיכו את השושלת.
מודל הייזנברג (קלאסי)
הגדרה
עבור סריג בעל d ממדים ועבור סט של ספינים באורך יחידה:
בכל נקודת סריג ממוקם ספין אחד.
כאשר:
הוא קבוע הצימוד או מקדם אינטראקציית השחלוף בין הספינים.
תכונות
משוואה זו נקראת משוואת הייזנברג פרומגנט המתמשכת או בקיצור "מודל הייזנברג" והיא אינטגרבילית כסוליטון.
דיטמר ווידקה
דיטמר ווידקה (בגרמנית: Dietmar Woidke; נולד ב-22 באוקטובר 1961) הוא פוליטיקאי גרמני מן המפלגה הסוציאל-דמוקרטית (SPD), אשר משמש מאז אוגוסט 2013 כראש ממשלת מדינת ברנדנבורג.
ביוגרפיה
ווידקה נולד ב-1961 בפורסט שבברנדנבורג. הוא הצטרף ל-SPD בשנת 1993 ונבחר לפרלמנט של ברנדנבורג כשנה לאחר מכן.
בשנים 1998–2003 כיהן כחבר מועצת העיר פורסט. בשנים 2004–2009 כיהן כשר לפיתוח הכפר ולאיכות הסביבה במדינה.
בשנת 2010 התמנה לשר הפנים במדינה. הוא ביצע רפורמות בשירות המשטרה.
בשנת 2014 נבחר לכהן כראש ממשלת ברנדנבורג. במסגרת תפקיד זה כיהן ווידקה גם בנציג המדינה בבונדסראט, הבית העליון של הפרלמנט הגרמני. במסגרת תפקיד זה, הוא כיהן בוועדה לחיזוק הקשרים בין גרמניה לפולין.
מבנה
מבנה מתמטי
מבנה מתמטי הוא קבוצה שעליה מוגדרות תכונות נוספות: כגון פעולה, פעולה בינארית, טופולוגיה, נורמה אלגברית, נורמה אנליטית וכדומה. קבוצות בעלות אותו מבנה שניתן להתאים ביניהן באופן ששומר על המאפיינים המגדירים את המבנה נקראות איזומורפיות זו לזו.
מבנה אדריכלי
באדריכלות מבנה הוא כל גוף גדול מעשה ידי אדם המקובע אל האדמה ונוצר כתוצאה מבנייה. בטבע קיימים גם מבנים שנוצרו על ידי חיות, כדוגמה תילי נמלים וטרמיטים וסכרי בונים.
מבנה גבישי
במינרלוגיה וקריסטלוגרפיה, מבנה גבישי הוא הסידור היחידי של האטומים בגביש. המבנה הגבישי מורכב מתא יחידה, שהוא מקבץ בסיסי של אטומים בעל מבנה פנימי התלוי ביסוד שלהם, וחוזר באופן מחזורי בסידור תלת־ממדי המרכיב סריג. תכונות הסימטריה של הגביש מתוארות על ידי חבורה של סימטריות הזזה, המתאימות למבנה המחזורי בהנחה שהוא נמשך ללא הפרעה.
מבנה הגביש והסימטריה קובעים תכונות חשובות רבות של הגביש, לרבות קווי השבירה, רמת האנרגיה של אלקטרונים הזורמים בו, והתכונות האופטיות.
מבנה גאולוגי
מבנה גאולוגי הוא קונפיגורציה גאומטרית של חומר סלעי ותוצר של היערכות סלעי קרום כדור הארץ במרחב תלת-ממדי כתוצאה מפעולתם של תהליכים גאולוגיים. מבנים אלה מבטאים תכונות גאומטריות המאפשרות לתאר את צורתם, עיצובם ותפוצתם וכן את היחס בינם לבין מבנים אחרים בסביבתם.
מרבית הסלעים נוצרים כשהם ערוכים בשכבות אופקיות ואחרים נוצרים ללא מבנה שכבתי אלא יוצרים גושים מסיביים של מסלע. במבנים ראשוניים אלה עשויים לחול תהליכים מאוחרים של קימוט, העתקה והסרה של חומר סלעי באמצעות בליה וסחיפה. תוצריהם של תהליכים אלה ניכרים במבנים שניוניים, לדוגמה: קמט, העתק, סדק, אי התאמה, אגן מבני, גראבן, הורסט, גלישון ועוד.
ארגון ביולוגי
בביולוגיה מבנים קיימים בכל רמה של ארגון, החל מהרמה האטומית והמולקולרית עד לרמת התא, הרקמה האיבר והאורגניזם החי, ומעבר לכך ברמת האוכלוסייה והמערכת האקולוגית. לרוב, מבנה ברמה גבוהה יותר מורכב ממספר עותקים של מבנים ברמה נמוכה יותר.
במדעי החברה
מבנה חברתי הוא מושג המתייחס לישויות או קבוצות בעלות יחסים ברורים אחת כלפי השנייה, לתבניות התנהגות סבילות יחסית, וליחסים בתוך מערכות חברתיות, או למוסדות חברתיים ונורמות המוטמעים בתוך מערכות חברתיות, באופן בו הם מעצבים את התנהגותם של "השחקנים" הנמצאים בתוך אותן מערכות חברתיות. דוגמה פשוטה למבנה חברתי הוא מבנה המשפחה. המשפחה היא יחידה חברתית ובין חברי המשפחה מתפתחים יחסים ברורים על פי התפקידים השונים של כל אחד.
ראיית המבנה החברתי כ"מערכות יחסים בין ישויות או קבוצות נפרדות" או כ"תבניות התנהגות סבילות ויציבות יחסית של מערכות יחסים" מדגישה את הרעיון האומר כי החברה מקובצת לקבוצות הקשורות אחת לשנייה מבנית או למערכות של חוקים בעלי פונקציות, משמעויות ומטרות שונות. דוגמה אחת למבנה חברתי היא הרעיון של "ריבוד חברתי", האומר כי החברה מופרדת לשכבות שונות בהתאם להבחנות חברתיות, כגון: מוצא אתני, מעמד ומגדר. יחס חברתי הניתן לאנשים ממבנים חברתיים שונים יכול להיות מובן על ידי התייחסות למקום הופעתם בשכבות החברתיות.
אל מול התפיסות החברתיות הרואות את המבנה כבסיס לידע הסוציולוגי, ישנה תפיסה מנוגדת – "תפיסת הסוכנות". בעיית המבנה והסוכנות כרוכה בשאלה האם יכול האדם לפעול באופן עצמאי ולבחור את פעולותיו באופן חופשי, ועד כמה הוא מוגבל על ידי גורמים מבניים כמעמד חברתי, דת, מגדר, מוצא אתני וכיוצא בזה. המחלוקת סביב בעיית המבנה והסוכנות היא אחת המחלוקות העיקריות במדעי החברה כיום.
מבנה החברה בתאוריה של מרקס
המרקסיזם מבדיל בין "בסיס ממשי" שהוא הבסיס הכלכלי של יחסי הייצור בחברה, ובין "מבנה על" הנובע ממנו, שהוא האידאולוגיה: הפוליטית, הדתית, המשפטית והתרבותית השוררת בחברה. בספרו "לביקורת הכלכלה המדינית" כתב קרל מרקס על הבדל זה: "יש תמיד להבחין בין ההפיכה החומרית - הנקבעת בנאמנות אשר למדע הטבע - בתנאי הייצור האקונומיים, ובין הצורות היוריסטיות, הפוליטיות, הדתיות, האמנותיות או הפילוסופיות, בקיצור: הצורות האידאולוגיות, שעל ידן בני אדם תופסים בתודעתם את הסכסוך הזה ונאבקים עליו עד כדי הכרעה".
על פי מרקס, אין למבנה העל השפעה אמיתית על המציאות החומרית, והוא מהווה בסיס ליצירת תודעה כוזבת.
מבנה תאגידי
גם לתאגיד, לדוגמת חברה בע"מ, מבנה, המתאר את ה"אורגנים" של התאגיד, סמכויותיהם ודרכי פעולתם. חוק החברות הישראלי מתאר את האורגנים במילים אלו - "האורגנים של החברה הם האספה הכללית, הדירקטוריון, המנהל הכללי וכל מי שעל פי דין, או מכוח התקנון רואים את פעולתו בעניין פלוני כפעולת החברה לאותו עניין".
עם זאת, בלשון הדיבור, "מבנה תאגידי" מתייחס לרוב ליחסים בין חברות שונות, המחזיקות זו במניות זו, ומפעילות רמות שונות של שליטה זו בפעילות זו, כגון "חברת אם" המחזיקה בלמעלה מ-50 אחוז ממניותיה של "חברת בת", וכן "חברה מסונפת" שחברה אחרת מחזיקה בעשרים וחמישה אחוזים או יותר ממניותיה, או רשאית למנות עשרים וחמישה אחוזים או יותר מהדירקטורים שלה, ו"חברה קשורה" שהיא כל חברה שחברה אחרת השקיעה בה סכום השווה לעשרים וחמישה אחוזים או יותר מההון העצמי של החברה האחרת.
מבנה בלשני
הבלשנות עוסקת במבנה השפה ונטיותיה, במבנה התחביר והמילה. בבלשנות היסטורית, "מבנה עומק", הוא המבנה הראשוני שממנו נוצר המבנה הלשוני הגלוי. ואילו, "מבנה שטח" הוא המבנה הלשוני כפי שהוא מובא בעל פה או בכתב.
מבנה מוזיקלי
מוזיקה היא אמנות שבבסיסה צלילים המושמעים במרווחים לאורך זמן. המונח "מבנה מוזיקלי" מתייחס לשני נושאים קשורים:
מבנה ספרותי
בדיסציפלינות שונות במדעי הרוח, ובמידה מסוימת במדעי החברה, מחקר הטקסט, או המלל, הוא אבני הבניין הבניית המלל המחקרי. מבנה המלל נמדד על פי מאפיינים שונים, כמו את סדר הבאת העניינים בהקשר הנושאי, הופעתם של שמות עצם והחזרה עליהם, ואופן השתלשלות הסיפר (הנרטיב) בגבולות הטקסט המוגדר. אמות מידה אלו, מופנות כלפי כל טקסט, מקודש או "חילוני".
פרס מאסרי
פרס מאסרי (באנגלית: Massry Prize) נוסד בשנת 1996 על-ידי עמותת מאירה ושאול מאסרי. בכל שנה ניתן הפרס לחוקרים אשר השיגו הישגים משמעותיים בתחום הביו-רפואה. עד היום קיבלו את הפרס 54 מדענים, מתוכם 21 (38.9%) קיבלו אחר כך פרס נובל.
היסטוריה
את הפרס יזם ד"ר שאול מאסרי, פרופסור אמריטוס לרפואה, פיזיולוגיה וביופיזיקה בבית הספר לרפואה על שם קק, באוניברסיטת דרום קליפורניה. ד"ר מאסרי שימש בבית הספר לרפואה כראש היחידה לנפרולוגיה בין השנים 1974 ו-2000. את עמותת מאירה ושאול מאסרי, עמותה ללא מטרת רווח, יסד ד"ר שאול מאסרי בשנת 1996, והיא נועדה לקדם חינוך ומחקר בתחומי נפרולוגיה, פיזיולוגיה ותחומים קשורים.
בכל שנה בוחרת ועדת הפרס נושא בתחום הביו-רפואה. חברי הוועדה מייצגים את אוניברסיטת דרום קליפורניה ואת אוניברסיטת קליפורניה בלוס אנג'לס. טקס הענקת הפרס נמשך שלושה ימים. ביום חמישי המועמדים מבקרים באוניברסיטת דרום קליפורניה, נפגשים עם חברי סגל וסטודנטים ונותנים הרצאה מדעית. ביום שישי מתקיים ביקור דומה באוניברסיטת קליפורניה בלוס אנג'לס. ביום שבת נערך הטקס המרכזי בבית עיריית בברלי הילס, במהלכו המועמדים נותנים הרצאות פופולריות קצרות.
נורמן לינדזי
נורמן אלפרד ויליאם לינדזי (באנגלית: Norman Alfred William Lindsay; 22 בפברואר 1879 – 21 בנובמבר 1969) היה אמן, פסל, סופר, מבקר אמנות, קריקטוריסט ומתאגרף חובב אוסטרלי. אחד האמנים האוסטרלים הפוריים והפופולריים בדורו, לינדזי קיבל שבחים לצד מחלוקות בזכות עבודותיו, שרבות מהן הכניסו אל הנוף האוסטרלי אלמנטים פגאניים ארוטיים ונחשבו בעיני מבקריו כ"אנטי נוצריות, אנטי-חברתיות ומנוונים".
ביוגרפיה
לינדזי נולד בקרסוויק, ויקטוריה, בנם של המנתח האנגלי-אירי רוברט צ'ארלס ויליאם אלכסנדר לינדזי (1843–1915) וג'יין אליזבת לינדזי (1848–1932), בתם של הכומר תומאס ויליאמס, מיסיונר מקרסוויק. החמישי מבין עשרה ילדים, הוא היה אחיהם של פרסי לינדזי (1870–1952), ליונל לינדזי (1874–1961), רובי לינדזי (1885–1919), ודריל לינדזי (1889–1976).
לינדזי התחתן עם קתרין (קייט) אגתה פרקינסון, במלבורן ב־23 במאי 1900. בנם ג'ק נולד במלבורן ב -20 באוקטובר 1900, ואחריו ריימונד בשנת 1903 ופיליפ בשנת 1906. הם התגרשו בשנת 1918. מאוחר יותר הוא התחתן עם רוז סודי שהייתה גם מנהלת העסקים שלו, מודלית מוכרת ביותר. נולדו להם שתי בנות: ג'יין לינדזי, ילידת 1920, והלן לינדזי, ילידת 1921.
לינדזי קבור בבית העלמין ספרינגווד בספרינגווד, קרוב לפולקונברידג' בו התגורר.
קריירה
בשנת 1895 עבר לינדזי למלבורן לעבוד במגזין מקומי עם אחיו הבכור ליונל.
בשנת 1901 הוא וליונל הצטרפו לצוות השבועון "סידני בולטין" מגזין לעסקים ולביקורת שנוסד ב 1880. עבודתו שם תימשך חמישים שנה.
לינדזי נסע לאירופה עם עמיתו (וגיסו לעתיד) ויליאם דייסון בשנת 1909, רוז באה אחריו. בנאפולי צייר כ־100 איורי עט ודיו לסאטיריקון של פטרוניוס. משם המשיך ללונדון, ועשה ביקורים במוזיאון דרום קנזינגטון, שם ביצע רישומים של ספינות מודל מאוסף המוזיאון, שעוררו אצלו עניין בכל חייו בדגמי ספינות. לינדזי חזר לאוסטרליה בשנת 1911.
לינדזי כתב את הקלאסיקה לילדים "פודינג הקסמים" שיצא לאור בשנת 1918 והפך לספר ילדים קלסי שעדיין מפורסם.
בשנת 1938 פרסם לינדזי את "עידן ההסכמה", שתיאר את חווייתו של צייר בגיל העמידה בטיול באזור כפרי, הפוגש נערה מתבגרת המשמשת כמודל שלו, ואז מתאהב בה. הספר, שיצא לאור בבריטניה, נאסר באוסטרליה עד שנת 1962.
לינדזי עבד גם כקריקטוריסט, שבלט לעיתים קרובות בהמחשת הנטיות הפוליטיות הגזעניות והימניות ששלטו בשבועון באותה תקופה: "האיום האדום" ו"הסכנה הצהובה "היו נושאים פופולריים באיורים המצוירים שלו. עמדות אלה זלגו מדי פעם ליצירותיו האחרות, ובמהדורות המודרניות של "פודינג הקסם" משמיטים לעיתים קרובות משפט אחר שבו נאמר "יהודי חסר הכבוד", ביטוי המשמש כעלבון. לינדזי היה קשור למספר משוררים, כמו קנת סלדור, פרנסיס ווב והשפיעה עליהם בין השאר באמצעות מערכת פילוסופית המתוארת בספרו Creative Effort. הוא גם אייר את הכריכה לספר של הנרי לוסון המכונן, While the Billy Boils. בנו של לינדזי, ג'ק לינדזי, היגר לאנגליה, שם הקים את ה"פרנוליקו פרס", שהוציאה לאור עבודות שאוירו על ידי לינדזי.
יצירה
לינדזי נחשב לאחד מגדולי האמנים באוסטרליה, וייצר עבודות רבות במדיות שונות, כולל רישום בעט, תחריט, צבעי מים, שמן ופסלים בבטון וברונזה.
חלק גדול מעבודותיו שוכן בביתו לשעבר בפולקונברידג', ניו סאות' ויילס, כעת הגלריה והמוזיאון על שם לינדזי, ועבודות רבות שוכנות באוספים פרטיים ובארגוניים. האמנות שלו ממשיכה לעלות בערכה גם היום. בשנת 2002 הושג מחיר שיא עבור ציור השמן שלו Spring's Innocence, שנמכר לגלריה הלאומית של ויקטוריה תמורת 333,900 דולר ארצות הברית.
עירומיו הכנים והמפוארים זכו לביקורת. בשנת 1940 לקח לינדזי שש עשרה ארגזי ציורים, רישומים ותחריטים לארצות הברית כדי להגן עליהם מפני המלחמה. אבל הם נפגעו כאשר הרכבת בה הם הובלו עלתה באש והם הושמדו לאחר מכן לאחר שהוגדרו כפורנוגרפיה על ידי גורמים אמריקנים. אחיו הגדול של האמן ליונל זכר את תגובתו של לינדזי: "אל תדאג, אני אעשה יותר."
התפוקה היצירתית של לינדזי הייתה גדולה והאנרגיה שלו עצומה. מספר עדויות ראייה מספרות על שיטות העבודה שלו בשנות העשרים של המאה העשרים. הוא היה מתעורר מוקדם ומצייר בצבעי מים לפני ארוחת הבוקר, ואז באמצע הבוקר הוא היה עובד בסטודיו על תחריט עד שעות אחר הצהריים המאוחרות. הוא עבד על פסל בטון בגינה בשעות אחר הצהריים, ובערב היה כותב פרק ​​חדש ברומן שעליו עבד באותה עת.
כהפסקה ביצירה, הוא היה עובד על דגם של ספינה במשך כמה ימים. הוא היה ממציא מאוד פורה כולל - רהיטים מגולפים ומעוטרים, עיצב ובנה כיסאות, יצר אדניות גינה, עמודים רומאיים ובנה תוספות משלו לביתו בפולקונברידג'.
פיי ריפלי
פיי ריפלי (באנגלית: Fay Ripley; נולדה ב-26 בפברואר 1966) היא שחקנית אנגלייה וכותבת ספרי בישול.
ביוגרפיה
ריפלי נולדה בווימבלדון שבדרום מערב לונדון, לוויליאם דיקון וטינה ריפלי. הוריה נפרדו כשהייתה בת שנתיים וכל אחד מהם התחתן בשנית. בילדותה עברה בין בתי שתי המשפחות בערים שונות בסארי. היא למדה בבתי ספר קתוליים על אף שהיא ממשפחה פרוטסטנטית.
היא בוגרת בית ספר גילדהול למוזיקה ודרמה (1990). תפקידה המקצועי הראשון היה במקהלה בגרסה מוזיקלית של הספר "מסביב לעולם בשמונים יום". בתחילה הופיעה מעט בקולנוע ובטלוויזיה, והשלימה את הכנסתה בעבודה כבדרנית לילדים, ובמכירת ביגוד מדלת לדלת. אחרי שהסצנות בהשתתפותה בסרט "פרנקנשטיין" מ-1994 קוצצו בעריכה, לוהקה לתפקיד הראשון שלה בסרט חשוב "עדות אילמת" מ-1995 בו גילמה את קארן יוז.
פריצת הדרך בקריירה של ריפלי הייתה ב-1996 כשלוהקה לתפקיד ג'ני גיפורד בסדרת הטלוויזיה של ITV "רגליים קרות" לצדם של ג'יימס נסביט וג'ון תומסון. בפרק הפיילוט היה לה תפקיד משנה, אבל דמותה הורחבה כשהוזמנה סדרה מלאה בשנת 1998. על הופעתה בעונה הראשונה הייתה ריפלי מועמדת לפרס הקומדיה הבריטית. בשנת 2000 בעונה השלישית של הסדרה הדמות שגילמה עוזבת את בעלה ויוצאת עם גבר אחר (בן מיילס). על תפקיד זה הייתה מועמדת לפרס באפט"א לטלוויזיה לשחקנית הטובה ביותר. היא שיחקה בסדרה במשך שלוש עונות, ועזבה כדי לגוון את התפקידים שקיבלה, ולבלות יותר זמן עם בני משפחתה. בעונה החמישית חזרה לסדרה בתפקיד אורח בפרק האחרון.
אחרי "רגליים קרות" שיחקה ריפלה בסדרה של תפקידים ראשיים בקומדיות ובדרמות בהן "Green-Eyed Monster" (מ-2001), "I Saw You" (מ-2002), "The Stretford Wives" (מ-2002), ו-"Dead Gorgeous" (מ-2002). ב-2005 הופיעה בתפקיד ראשי בדרמה של ITV בשם "Bon Voyage". אחרי לידת בנה השני הפסיקה שוב לעבוד. ב-2009 חזרה ריפלי להופיע בטלוויזיה בתפקיד כריסטין מנהלת משאבי אנוש בדרמה הקומית "Monday Monday", ובתפקיד ניקולה פרין לצדו של מרטין קלונס בסדרה "רג'י פרין" של BBC One.
מאז 2009 פרסמה ריפלי שלושה ספרי מתכונים. "Fay's Family Food" יצא לאור ב-2009, יצא לאור ב-2012, והספר "Fay Makes it Easy".
ב-2016 חודשה הסדרה "רגליים קרות" וריפלי הצטרפה לצוות השחקנים הקבוע, וגילמה שוב את דמותה של ג'ני גיפורד בעונות השישית והשביעית.
חיים אישיים
ב-2001 התחתנה ריפלי עם השחקן דניאל לאפיין. לבני הזוג יש שני ילדים - בת ילידת 2002 ובן יליד 2006.
תרבות קלוביס
אנשי תרבות הקלוביס מוכרים גם בשם "פלאו-אינדיאנים", קרי "אינדיאנים עתיקים", מונח המתייחס לבני האדם שאכלסו את יבשת אמריקה לקראת סופו של עידן הקרח האחרון. במשך שנים רבות היה מקובל לראות בתרבות זו את תושביה האנושיים הראשונים של יבשת אמריקה, ואבותיהם הקדמונים של כל התרבויות האינדיאניות של היבשת, זו הצפונית וזו הדרומית כאחד. אף על פי כן, בשלושים השנים האחרונות הוצגה תאוריה מתחרה הטוענת לקיומם של ממצאים ארכאולוגיים מוקדמים בהרבה, כגון באתר מונטה ורדה או בפלורידה.
נראה כי תרבות קלוביס באה אל קיצה בתקופת "הקור הגדול" לאחר סיומו של עידן הקרח.
אחד המאפיינים של תרבות קלוביס הוא פיתוח חודי חנית משוננים, הידועים כ"חודי קלוביס". חודי חנית אלה מושחזים משני צידיהם, דבר אשר איפשר ככל הנראה לחוד לצאת מן החנית עם הפגיעה. ארכאולוגים חלוקים ביניהם בשאלה האם שיטה זו מייצגת תרבות ייחודית, או שמא מדובר באימוץ של שיטה עדיפה מקבוצות שלא היו שייכות ל"קלוביס". חודי החנית נמצאו בקרבת שרידי ממותות, ומקובל להניח כי אנשי תרבות הקלוביס נהגו לצוד בעזרתם ממותות. אנשי תרבות הקלוביס השתמשו בכ-125 סוגים של צמחים ובעלי חיים בחצי הכדור המערבי, ולא רק בממותות. קיימת הנחה שנויה במחלוקת, הנקראת גם "תיאורית ציד היתר של הפליסטוקן", הגורסת כי ציד יתר של ממותות בידי בני תרבות הקלוביס הוביל להכחדתן. תאוריות אחרות מציעות שילוב של שינויי אקלים, ציד, מחלות ולחץ מצידם של מיני אוכלי עשב (מתחרים) וטורפים (איום) אחרים שהוביל להכחדתם. השערה אחרת היא כי תרבות הקלוביס הושמדה כאשר מטאור פגע באטמוספירה מעל קנדה, לפני כ-12,900 שנים.
מיקל ראים
מיקל ראים (באסטונית:  Mihkel Räim; נולד ב-3 ביולי 1993) הוא רוכב אופני כביש אסטוני, הוא רכב בקבוצה הישראלית Israel Start-Up Nation בין 2016 ל-2020. בשנת 2021 רכב בקבוצה הקונטיננטלית הפולנית HRE Mazowsze Serce Polski וב-2022 הוא רוכב בקבוצה הקונטיננטלית הספרדית Burgos-BH.
2010
קטעים 1,2,4 וניצחון כללי ב-Tour De La Région De Lodz
2013
קטע 5 ב-Baltic Chain Tour
2015
קטעים 1,3 ב-גראנד פרי שנטל בייה ו (חולצת הספרינטר)
2016
קטע 1 ו- (ניצחון כללי) ב-טור של הונגריה
אליפות אסטוניה באופני כביש
קטע 1 ו-4 ב-טור דה בק
2017
קטע 1 ב-Colorado Classic
קטע 1 ב-טור של סלובקיה
2018
מרוץ הזיכרון של המלחמה הגדולה
אליפות אסטוניה באופני כביש
קטע 2 ב-טור של קוריאה
קטע 4 ב-טור של יפן
קטע 2 ב-וואלטה קסטיליה ולאון
ב-24 באוגוסט 2018 ראים השיג את הניצחון הגדול בקריירה שלו עד לתאריך זה. ניצחון יוקרתי במהדורה הראשונה של הקלאסיקה הבלגית מרוץ הזיכרון של המלחמה הגדולה. במירוץ השתתפו קבוצות מדרג ה-UCI World Tour הבכיר, כמו קוויק-סטפ פלורס, לוטו סודאל, וקבוצת BMC (אופניים), אחרי ראים הגיע במקום השני פאוול ברנאס מקבוצת CCC הפולנית ובמקום השלישי הגיע פרבן ואן הקה מקבוצת Sport Vlaanderen - Baloise שניהם פיגרו ב-4 שניות אחרי ראים.
בקרת מקביליות אופטימית
במדעי המחשב, ובתחום מסדי הנתונים בפרט, בקרת מקביליות אופטימית (באנגלית: Optimistic Concurrency Control) היא שיטה לבקרת מקביליות במסדי נתונים יחסיים ללא שימוש במנעול. בקרת מקביליות אופטימית שימושית במקרים בהם רוב התנועות במסד הנתונים לא מעדכנות את אותם הנתונים. במקרה כזה, אין צורך ליצור מנעולים ולאכוף גישה בלעדית לנתונים, ורמת המקביליות של המערכת גוברת.
תנועות בשיטה זו פועלות באופן הבא:
מניארה
דמוגרפיה
באזור מניארה מתגוררות קבוצות אתניות רבות וקהילות שונות, ביניהן אפשר למנות את אסה, גורווה, מסאי וברבאיג.
תחבורה
כביש סלול אחד עובר בצד המערבי של אזור מניארה. קיימות עוד מספר דרכים המיועדות למעבר משאיות, המחברות בין סינגידה לבבטי ומדודומה לארושה.
קרן פנסיה
קרן פנסיה היא תוכנית לביטוח פנסיוני המבטיחה לעובד ולעובד עצמאי תשלום חודשי לכל ימי חייו עם פרישתו מעבודה בהגיעו לגיל פרישה (תוכנית זו קרויה פנסיית יסוד) וכן במקרה של נכות, ופנסיה לשאירים במקרה של מות העובד (תוכנית זו קרויה פנסיה מקיפה).
החברות בקרן פנסיה מבוססת על תשלומים חודשיים של העובד ומעבידו (או של העובד לבדו כאשר מדובר בעצמאי). קרן פנסיה היא סוג של קופת גמל.
החוק בישראל מחייב כל מעסיק להפריש לכל עובד מעל גיל 21 לגברים ומעל גיל 20 לנשים כספים, לרוב אחוז מסוים מתוך המשכורת המשולמת, לביטוח פנסיוני. מבחינה משפטית, קרן פנסיה היא מאגר נכסים המוחזק בנאמנות על ידי חברה מנהלת (הנאמן) לטובת עמיתים (הנהנים).
סוגי הביטוח בקרן פנסיה
קרן הפנסיה נועדה להעניק ביטחון כלכלי לאדם המתפרנס מעבודתו, באמצעות הבטחת הכנסה שוטפת גם במצבים שבהם אינו מסוגל לעבוד. לצורך כך מפרישים עובד שכיר ומעבידו סכומי כסף לחיסכון בקרן פנסיה מדי חודש. גם עובד עצמאי יכול להפריש לקרן פנסיה על מנת לזכות בביטוח פנסיוני. כמעט עבור כל ביטוח פנסיוני נגבים דמי ניהול, לרוב באחוז קבוע מהכספים שמועברים לפנסיה.
המצבים אותם מכסות ההפרשות לקרן פנסיה הם:
זקנהבדרך כלל, גיל הזכאות לפנסיית זקנה הוא גיל הפרישה. גיל הפרישה כיום הוא 67 לגברים ו-62 ו-4 חודשים לנשים. (עד שנת 2004 היה גיל הפרישה 65 שנה לגברים ו-60 שנה לנשים. על פי התשס"ד-2004, הועלה גיל זה ל-67 שנה לגברים ו-62 שנה לנשים. החל מינואר 2022 הועלה גיל הפנסיה לנשים ל-62 ו-4 חודשים והוא יועלה באופן הדרגתי עד שגיל הפרישה לנשים יהיה 65). עם זאת, בתוכניות פנסיה שונות (פרטיות, ציבוריות וממשלתיות) ניתן להגדיר גיל פרישה השונה מגיל הפרישה הכלל ארצי או גיל פרישה מיוחד למקצועות שונים. כמו כן, בתוכניות פנסיה שונות ניתן להקדים את הפרישה לפני גיל הפרישה הרגיל (בדרך כלל תמורת הפחתה של שיעור הפנסיה) או לדחות את מועד הפרישה (בדרך כלל עם תוספת לפנסיה בשל הדחייה). יציאה לפנסיה לפני גיל הפרישה קרויה פנסיה מוקדמת. על פי תקנות קופות גמל ניתן לשלם פנסית זקנה (לגבר ולאשה) החל מגיל 60. לגובה הפנסיה מקובלות שיטות אחדות:
קרנות הפנסיה הוותיקות הגרעוניות
גורם מרכזי בתחום קרנות הפנסיה בישראל היו קרנות הפנסיה ההסתדרותיות, שהתאגדו במהלך שנות ה-50, כמיזוג של קופות תגמולים קטנות. הקרן הגדולה הוותיקה שבהן, קרן הגמלאות המרכזית של עובדי ההסתדרות, הוקמה בתחילת 1954 (על יסוד קופות גמל שהיו קיימות קודם לכן ובהן קרן הפנסיה של עובדי קופת-חולים). בנוסף פעלו קרנות מפעליות (קרנות המבטחות רק את עובדיו של מפעל מסוים) וקרנות נוספות. הקרנות ההסתדרותיות ושתי קרנות מפעליות נקלעו בשנות ה-80 למשבר אקטוארי, שהביא להלאמתן בשנת 2003 ולניהולן במסגרת גוף מאוחד בשם "עמיתים". בשנת 2008 נכללו בהסדר קרנות הפנסיה הגרעוניות למעלה מ-200,000 גמלאים וכ-200,000 מבוטחים פעילים.
קרנות הפנסיה הוותיקות המאוזנות
קרנות הפנסיה הוותיקות המאוזנות הן קרנות פנסיה שהוקמו לפני שנת 1995 ולא צברו גרעון אקטוארי. מסיבה זו לא הולאמו ולא נכללו בהסדר של קרנות הפנסיה הוותיקות הגרעוניות. קרנות פנסיה אלה הן בבעלות פרטית ולא בבעלות ההסתדרות ואינן מקבלות מצטרפים חדשים.
קרנות הפנסיה הנכללות בקבוצה זו: עתודות, גלעד, קופת הפנסיה של הסתדרות העובדים הלאומית, עתידית, עמית - קופה לפנסיה ותגמולים, יוזמה - קרן פנסיה לעצמאים, קופה לתגמולים ופנסיה של עובדי הסוכנות היהודית, קרן הגמלאות של עובדי דן ומגן - קרן פנסיה מרכזית לקואופרציה ביצרנות תחבורה ושירותים.
המדינה מבטיחה לקרנות הפנסיה בקבוצה זו תשואה על 30% מהכספים המושקעים על ידן. הבטחת התשואה על חלק זה היא הצמדה למדד בתוספת ריבית בשיעור של 4.86%. למרות זאת, בשנים האחרונות עומדות קרנות פנסיה אלו בפני קשיים, והן טענו שעמיתיהן קופחו בהשוואה לעמיתי הקרנות ההסתדרותיות הגרעוניות ואף עתרו לבית המשפט הגבוה לצדק.
במחצית הראשונה של שנת 2012 הגיעו המדינה וקרנות הפנסיה הוותיקות לסיכום לפיו תעניק המדינה כרית ביטחון בהיקף של 25 מיליארד שקל. בתמורה לכך יעלו בהדרגה את גיל הפרישה של גברים מ-65 ל-67 ושל נשים מ-60 ל-64. בנוסף לכך תהיה הפחתת זכויות בשיעור של 1.5% לעמיתי הקרנות, שתתפרס על 5 שנים.
קרנות הפנסיה החדשות
קרנות פנסיה חדשות, שהוקמו באמצע שנות ה-90 נמכרו לחברות ביטוח, התווספו אליהן מספר קרנות שנפתחו על ידי בתי השקעות. הקרנות הגדולות מסוג זה הן "מבטחים החדשה" ו"מקפת אישית". בנוסף להן, קיימות (נכון לאמצע שנת 2016) 10 קרנות מסוג זה.
גם קרנות אלה פועלות כקרנות מאוזנות ומשקיעות 30% מהחסכונות עם תשואה מובטחת על ידי המדינה. התשואה המובטחת על חלק זה של הכספים המושקעים על ידי קרנות פנסיה חדשות היא הצמדה למדד בתוספת ריבית בשיעור של 4.86%. קרנות אלו רשאיות לגבות דמי ניהול של עד 6% מההפקדות ועד 0.5% לשנה מהצבירה.
קרן הפנסיה פועלת על בסיס מנגנון של איזון אקטוארי המחושב פעם ברבעון. בסיס החישוב האקטוארי נקבע על ידי המפקח על הביטוח בחוזרים המועברים לקרנות מפעם לפעם. בחוזר מפרסם המפקח תחשיבים בנושא תשואה ראלית אפקטיבית על ההשקעות, לוחות תמותה לפי חתך גילאים ושיעורי יציאה לנכות. לדוגמה, בשנת 2007 הוציא המפקח חוזר מספר מספר 2007-3-6 לקרנות ובו הוא מורה כי הנחת התשואה הראלית אפקטיבית תהיה 3.74%. הנחת התשואה הזו גורמת לחוסר שביעות רצון בקרב מנהלי הקרנות מכיוון שהיא מנותקת מהריבית הראלית הנהוגה בשווקים מאז המשבר של שנת 2008. לטענתם, התוצאה היא חוסר שוויון בין העמיתים כאשר העמיתים הפעילים (המפקידים חודש בחודשו לקרן) מופלים לרעה ואילו העמיתים מקבלי קצבאות הפרישה, השארים והנכות נהנים מעודף זכויות. בשנת 2013 היה ניסיון של המפקח לעדכן את הנחת התשואה הראלית כך שתתאים למצב דה פקטו אולם עקב לחץ תקשורתי וציבורי נרחב הוא חזר בו. באוגוסט 2015 בוצע ניסיון נוסף של המפקחת על הביטוח לפתור את הבעיה באמצעות הגדרת "מקדם עדכון", אשר יעדכן אחת לשנה את המקדם שנקבע למבוטח ביום פרישתו, בהתאם להפרש שבין התשואה הריאלית האפקטיבית ותשואת הקרנות בפועל.
המפקח על הביטוח מחייב קרן פנסיה לה פחות מ-1,500 עמיתים לרכוש פוליסת ביטוח אצל מבטח משנה לסיכוני מוות ונכות של העמיתים. סכום הביטוח בפוליסה זו לא יקטן מ-80% מהסיכון האקטוארי.
קרן ברירת מחדל
מתחילת 2008 חלה חובה לבטח כל עובד בביטוח פנסיוני, בקופת גמל לפי בחירתו. כאשר העובד לא הודיע למעסיקו על קופת הגמל שבה בחר, רשאי המעסיק לקבוע את הקופה, כשלבחירתו עומדות קרנות ברירת מחדל, שנבחרו למטרה זו על ידי רשות שוק ההון ביטוח וחיסכון, בזכות דמי הניהול הנמוכים שהן גובות. תחילה נקבעו שתי קרנות כאלה, ובהמשך הוגדל מספרן לארבע. למעסיק נתונה אפשרות, תוך עמידה בתנאים שקבעה רשות שוק ההון, לבחור קרן ברירת מפעלית, שונה מאלה שבחרה רשות שוק ההון. אפשרות זו רלוונטית רק למעסיקים גדולים מאוד. בנוסף רשאי העובד לבחור מלכתחילה באחת מקרנות ברירת המחדל (בלי להמתין שמעסיקו יבחר למענו), במסגרת זכותו הכללית לקבוע את קופת הגמל שאליה יועברו כספי הביטוח הפנסיוני שהוא זכאי להם.
הערות שוליים
Pension fund صندوق التقاعد Пенсионен фонд Penzijní fond Pensionskasse Pensionsfonds Pensionifond Fonds de pension 연기금 Dana pensiun Fondo pensione Pensijų fondas Nyugdíjpénztár पेन्शन फंड Pensioenfonds Fundo de pensão Пенсионный фонд Penzijski fond Työeläkevakuutusyhtiö Пенсійний фонд
אמנה למניעת כפל מס
אמנה למניעת כפל-מס היא הסכם בין שתי מדינות המשקף את הסכמתן, בין היתר, בדבר חלוקת זכויות המיסוי והקדימות בזכויות אלו לגבי סוגים שונים של הכנסה.
המטרה המוצהרת של אמנה למניעת כפל מס היא לגרום לכך שנישומים לא ישלמו כפל מס על אותה הכנסה. בסיטואציה של עסקאות בינלאומיות, עלול להיווצר מצב של כפל-מס, אם יותר ממדינה אחת תממש את זכותה להטיל מס על אותה ההכנסה מכוח זיקתה לאותה הכנסה. מדובר למעשה באמצעי שיתוף פעולה מובהק בתחום המס בין מדינות המקבל משמעות מיוחדת בעידן של גלובליזציה ופריסה גלובלית של עסקים.
רקע
בעידן הגלובליזציה והסחר הבינלאומי, ובעידן של ניידות אנשים, סחורות, הון ושירותים, קיים צורך למנוע מיסוי יתר של הכנסות הניתנות למיסוי על פי דיני המס של יותר ממדינה אחת.
בעיית כפל המס נוצרת כאשר נישום מחויב בתשלום מס על הכנסה על ידי שתי מדינות. למשל חברה ישראלית שילמה ריבית על הלוואה לתושב חוץ באנגליה, כיוון שבאנגליה תושב החוץ הפיק הכנסה הוא יחויב במס באנגליה, וכיוון שהכנסה זו הופקה/נצמחה במדינת ישראל אזי גם למדינת ישראל הוא חייב לשלם מס.
אמנות למניעת כפל מס בין מדינות שונות קובעת את חלוקת המס ביניהן וזאת כדי שהנישום לא ישלם יותר ממה שהוא צריך. כך למשל אם באנגליה המס על הכנסה זו הוא בשיעור של 10% ובישראל הוא 25%, אזי באנגליה ישלם הנישום 10% ובישראל הוא ישלים את ההפרש של 15% נוספים.
מאפיינים
מרבית אמנות המס מבוססות על מודל בינלאומי מקובל של הארגון לשיתוף פעולה ולפיתוח כלכלי (OECD). המודל כולל סעיפים למניעת כפל מס במספר קטגוריות של סוגי הכנסה, בהן הכנסות מדיבידנד, ריבית, תמלוגים, רווח הון, הכנסה מנכסי מקרקעין, מהפעלת כלי שיט ועוד. למודל זה נלווים גם דברי הסבר, המשמשים בסיס פרשני לאמנות הבילטראליות המבוססות עליו (קיימות גם אמנת המודל אמריקני ואמנת המודל של האו"ם, שהמבנה הכללי שלהן דומה, אך חלוקת זכות המיסוי בין מדינת מקור ההכנסה לבין מדינת התושבות - שונה).
בעבר נישומים שונים היו חייבים במס כפול בשתי המדינות, דבר הגרם לנטל כלכלי שמנע התפתחות עסקים גלובליים וקשרים בין מדיניים. אמנות מס מסדירות בעיות בתחום המיסוי ופותחות פתח לשווקים חדשים, ולרוב שיקולי השקעה של חברות בינלאומית במדינה זו או אחרת מתקבל על בסיס אמנות המס בין המדינות השונות.
הבסיס לתחולת אמנות מס וקבלת הטבות לפיהן הוא תושבות הצדדים באחת מן המדינות שהן צד לאמנה. סוג ההטבה או ההקלה נקבע בהתאם לסוג ההכנסה או התשלום.
עד היום חתמה מדינת ישראל על אמנות מס עם 40 מדינות שונות. לאחר חתימתן עוברות אמנות המס הליך אשרור בכל אחת מן המדינות המתקשרות, על פי דיניה. בישראל נקלטות האמנות בדין הפנימי בצו של שר האוצר הניתן מכוח סעיף 196 לפקודת מס הכנסה (נוסח חדש), התשכ"א - 1961 (להלן - "הפקודה").
המפתח להפעלת הוראותיה של כל אמנת מס הוא התושב; כל תפיסתה של האמנה מבוססת על ההבחנה בין מדינת המושב לבין מדינת המקור. הבחנה זו מחייבת, כי הנישום אכן יהיה תושב אחת המדינות המתקשרות, אך היא אינה סובלת מצב - לצורך יישום האמנה - שהנישום ייחשב כתושב בשתי המדינות לפי דיניהן הפנימיים.
מצבים של "תושבות כפולה", בהם נתפס הנישום כתושב בכל אחת משתי המדינות, אינם נדירים. במקרה של האמנה בין ארצות הברית וישראל - בגלל התנועה האנושית המוגברת בין המדינות מחד ומבחני התושבות השונים בשתי המדינות מאידך - עלולות להתעורר בעיות של תושבות כפולה, הן לגבי יחידים והן לגבי חברות, בעיות המקשות על יישום הוראות האמנה. יחיד, למשל, שנחשב תושב ישראל לפי הפקודה מאחר שמרכז חייו בישראל, עשוי להיחשב תושב ארצות הברית לפי דיניה בשל שהייה ממושכת שם.
כל אמנה מספקת פתרונות למקרים אלה ("כללי שובר השוויון") והוראות האמנה עם ארצות הברית באשר ליחידים אינן יוצאות דופן (סעיף 3(2) לאמנה). אולם, במצב של חברה הנחשבת בו-זמנית תושבת שתי המדינות (למשל, עקב ניהול ושליטה בישראל, ולעומת זאת התאגדות בארצות הברית), הדברים מסובכים עוד יותר.
חילופי מידע
ההתחייבות לחילופי מידע הדדיים הכלולה בכל האמנות למניעת כפל מס בהן התקשרה מדינת ישראל עם מדינות העולם גוברת על הוראות בדבר חובת הסודיות שבחוקי המס הדנים במיסים אליהם מתייחסת האמנה.
סעיף 197 לפקודת מס הכנסה קובע לאמור:.
ההתחייבות למסירת מידע למדינה הגומלת - היינו למדינה שהיא הצד שהתקשר עם מדינת ישראל באמנה למניעת כפל מס - הייתה אבן נגף לחתימה על האמנה בין ישראל לארצות הברית של אמריקה.
ואסיליס יראגוטליס
ביוגרפיה
ואסיליס יראגוטליס נולד וגדל בכיוס, יוון. למד באוניברסיטה לחינוך גופני באתונה. לאחר מכן החל לאמן כדורסל בזמן הלימודים ובהמשך אימן קבוצות של נערים, קדטים ונשים.
בשנת 2004 הצטרף יראגוטליס לקבוצתו המקצוענית הראשונה א.א.ק. אתונה תחת המאמן פוטיס קציקאריס. בשנת 2008 עבר יראגוטליס לפריסטרי אתונה ושימש כעוזרו של המאמן תנאסיס סקורטופולוס.
בשנת 2012 הצטרף כעוזרו של יואניס ספרופולוס לפאניוניוס ששיחקה ביורוקאפ. בשנת 2014 הצטרף יחד ספרופולוס לאולימפיאקוס והיה שותף לזכייתה בשתי אליפויות יוון והעפלה פעמיים לגמר היורוליג.
בין השנים 2014 -2016 שימש יראגוטליס כעוזרו של פוטיס קציקאריס בנבחרת יוון, ששיחקה באליפות העולם בכדורסל 2014, אליפות אירופה בכדורסל 2015 ובטורניר הקדם-אולימפי של 2016. בשנת 2017 היה עוזרו של מאמן הנבחרת קוסטאס מיסאס באליפות אירופה בכדורסל 2017.
לאחר ארבע שנים כעוזר מאמן באולימפיאקוס, בנובמבר 2018 הצטרף יחד עם ספרופולוס למכבי תל אביב.
בעונת 2018/2019, זכה עם מכבי תל אביב באליפות ישראל.
בעונת 2020/2021 זכה כעוזר מאמן בטרבל מקומי אליפות,גביע וגביע ווינר.
בפברואר 2022 עזב את מכבי תל אביב אחרי שפוטר יאניס ספרופולוס.
תארים
2020/2021
גביע הזהב 2009
גביע הזהב של CONCACAF ב-2009 נערך בחודש יולי 2009 בארצות הברית, והיה הטורניר ה-10 של גביע הזהב והמהדורה ה-20 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני והוא נערך בפעם ה-10 ברציפות בארצות הברית.
שלב הנוקאאוט
משחק הגמר
המלחמה השמלקלדית
המלחמה השְּׁמַלְקַלְדִּית (בגרמנית: Schmalkaldischer Krieg) פרצה ב־20 ביולי 1546, כאשר הקיסר קרל החמישי הכריז חרם על ראשי ברית שמלקלדן (ברית הנסיכים הפרוטסטנטיים בגרמניה), הנסיך הבוחר יוהאן פרידריך מסקסוניה והרוזן פיליפ הראשון, רוזן הסן, לאחר שלא הגיעו לאספת הממלכה ברגנסבורג ב-1546.
המצב ערב המלחמה
בגרמניה היו שבעה נסיכים בוחרים, שהיוו את "מועצת המלוכה". שלושה מהם נטו לפרוטסטנטיות - יוהאן פרידריך מסקסוניה, יואכים השני מברנדנבורג, ופרידריך השלישי מפפאלץ. בשנת 1543 נפל דבר שעלול היה לשנות את המאזן לטובתם - הנסיך הבוחר של קלן, הארכיבישוף הרמן פון ווייד, הפך לפרוטסטנטי. לפיכך הרגישו ראשי ברית שמלקלדן בטוחים בעצמם, ולא חששו מפני קרל החמישי. נוסף על כך, קשריהם הכלכליים של הנסיכים הפרוטסטנטים היו טובים יותר, ועמד לרשותם כסף רב.
הקיסר ניסה עוד בניסיון נואש אחרון, לכנס אספת ממלכה ברגנסבורג ב-1546, אך באחת ההתייעצויות שקיימו הנסיכים הפרוטסטנטים, הגיע לפתע "שליח" מטעם הקיסר, מתיאס האלד, שדרש מהנאספים לחזור לקתוליות. אך כנזכר לעיל החליטו ראשי הברית שלא להגיע לאספה, מה שגרם לקיסר להכריז עליהם חרם, ופרוץ המלחמה היה רק עניין של זמן.
מהלכים פוליטיים אחרונים
בתרגיל פוליטי הצליח הקיסר קרל החמישי להוציא את הנסיך הבוחר יואכים השני מברנדנבורג מתוך הברית, כך שהוא לא היה שותף במלחמה. סביר להניח, שבכך שינה קרל את תוצאות המלחמה, שהיו שונות בהרבה אילו היה שותף בה הצבא הברנדנבורגי. נוסף על כך, הצליח קרל החמישי להטות לצידו כמה נסיכים פרוטסטנטיים, כגון מוריץ, דוכס סקסוניה, שלאחר המלחמה קיבל את משרת הנסיך הבוחר במקום קודמו, וכמו כן את פרידריך השני, הנסיך הבוחר מפפאלץ.
תחילת המלחמה - התגוננות של הקיסר
כאמור, ראשי ברית שמלקלדן היו עשירים יותר, ולפיכך היו ברשותם יותר חיילים ואמצעים בתחילת המלחמה. בנוסף, צבאם עמד תחת פיקודו של מצביא מיומן ומוכשר, סבסטיאן שרטליי מאוגסבורג, וכן הרוזן פיליפ מהסן.
הקיסר הסתמך על חייליו הספרדיים בפיקוד הדוכס מאלבה, וההולנדיים בפיקוד הרוזן פון בורן, שלא הצליחו להגיע לעזרתו עם פרוץ הקרבות. לפיכך התבצר הקיסר באינגלשטט (בוואריה), כשרק חיילותיו בגרמניה עומדים לצדו, וצבא הברית תקף אותו ללא הרף, אך ללא הועיל.
היהודים במלחמה
הדוכס מאלבה, כמו גם חייליו הספרדים, היו עוינים כלפי היהודים. כבר עם תחילת הקרבות נודע על מעשי אונס ורצח בבוואריה. רבי יוסף בן גרשון מרוסהיים נסע מיד לאינגלשטט אל מזכיר הקיסר, הרוזן גרנוולה, ובעזרת השפעתם הוציא הקיסר צו לפיו כל חייל שיפגע ביהודי יוצא להורג.
המפנה, וסיום המלחמה
בסוף 1546, הצליחו החילות ההולנדיים לחבור אל צבא הקיסר, לאחר מסע ארוך דרך הריין ופרנקוניה, ואז פתח הקיסר במתקפה, ובמקביל החל מוריץ מסקסוניה לתקוף את ארצו של הנסיך יוהאן, כך שהלה היה צריך להתמודד עם חזית חדשה.
קרב מילברג
ב-24 באפריל 1547 נסתיימה המלחמה, כאשר קרל החמישי הכה את הפרוטסטנטים שוק על ירך בקרב מילברג (סקסוניה), כאשר למעלה ממחצית הכוח בפיקוד הרוזן פיליפ מהסן נהרג בקרב (כ־8,000 נפש), לעומת אבדות מעטות מאוד בצידו של קרל (כ־200).
ההערכות לקרב החלה כבר ב-23 באפריל, כאשר שני הצבאות נערכו אלה מול אלה על שתי גדות האלבה. לקיסר היו כ-13,000 חיילי רגלים, עוד כ-7,000 חיילים ספרדים, ועוד כאלף הולנדים, ומלבד זה עוד 4,000 פרשים וכעשרים תותחים. הנסיך יוהאן לא יכול היה להפנות את כל כוחו לקרב, מחמת המלחמה הפנימית בתוך סקסוניה, שכפה עליו הנסיך מוריץ. לפיכך הצליח להביא לקרב רק כ-12,000 חיילים רגליים, עוד כ-3,000 פרשים, ו-15 תותחים, שנערכו באזור העיר מילברג, על גדתו המזרחית של הנהר.
חיילי הקיסר, בעיקר הפרשים, ביצעו תנועות לאורך הנהר, ולבסוף, בבוקר 24 באפריל, צלחו אותו, בשני מוקדים, 1,000 פרשים ספרדים, ואלף הולנדים. הנסיך יוהאן, שראה את הערכות הקיסר, ניסה ללכד את חייליו לקראת החיילים הצולחים את הנהר, כאשר בעקבותיהם כבר צולחים הרגלים בסירות, הוא חצה את האלבה מערבה עם חלק מחייליו, וניסה לחסום את חיילי הקיסר מצד צפון, אך אז תקף שוב הקיסר בשני מוקדים, ממערב לנהר, וכן ממזרח - בכיוון צפון, והצליח לכתר את כל כוח הרגלים של הנסיך יוהאן. הקרב הוכרע - הצבא הסקסוני הוכה, והנסיך יוהאן נפל בשבי.
מאוחר יותר נפל בשבי גם הרוזן פיליפ מהסן, ושניהם הוחזקו כך עד 1552. קרל כפה על העיר קלן נסיך בוחר חדש, קתולי, בשם אדולף פון שאומבורג, ועל הנסיך הבוחר יוהאן התפטרות לטובת מוריץ.
כיס ההתנגדות האחרון, וקרב דראכנברג
אף על פי שלהלכה נסתיימה המלחמה, דבקו כמה ערים בצפון המדינה, בהנהגת ברמן, המבורג ומגדבורג, בהתנגדות לקיסר. חודש לאחר קרב מילברג, ב-23 במאי 1547, נערכו שוב צבאות הקיסר במתכונת מצומצמת, מאחר שקיסר היה משוכנע בניצחונו, שחרר את הצבא הספרדי, ושלח צבא קטן בהנהגת הדוכס אריך השני מקלנברג והרוזן כריסטוף מריזבורג, שמנה 6,000 רגלים, מספר לא ידוע של פרשים וכ-17 תותחים. את כוחות ברית שמלקלדן שמנו מעט יותר - כ-6,500 רגלים, 1,400 פרשים וכעשרים תותחים - הנהיג הרוזן בוטמר. הקרב נערך ליד העיר דראכנברג, על הנהר וזר. בדומה לקרב מילברג, חצו הקתולים את הנהר מזרחה בשני ראשים, באחד הרוזן כריסטוף, ובאחר הדוכס אריך, אך הפרוטסטנטים התכוננו למהלך זה, ומיהרו לכתר את הצבא הקתולי, שמפלטו היחיד היה נהר הווזר. הדוכס אריך עצמו נאלץ לקפוץ לנהר וכך הציל את חייו, הוא ועוד כאלף חיילים. ההערכה היא שבקרב נהרגו כ-2,500 חיילים מצבא הקיסר ועוד כמספר הזה נשבו, לעומת אבדות ברית שמלקלדן - 200 הרוגים ו-400 שבויים בלבד. קואליציית ברמן נחלה ניצחון מוחץ, והצליחה להכתיב לקיסר את תנאיה ביחס לחופש הדת שלה, דבר שהיווה בסיס למהלכים הבאים.
ב-1555 נחתם שלום אאוגסבורג בין קרל החמישי למתנגדיו במלחמה. בחוזה זה נקבע כי דת כל נסיכות תקבע לפי השליט שלה, ובכך נסללה הדרך לכניסתו של הזרם הלותרני לאימפריה.
ארפאד שאנדור
ארפאד שאנדור (במקור עד 1913 שטרן, בהונגרית: Sándor Árpád; בודפשט, 5 ביוני 1896 – בודפשט, 10 בפברואר 1972) היה פסנתרן, מוזיקאי קאמרי, מבקר מוזיקה יהודי-הונגרי אחיה של הפסנתרנית רנה שאנדור ושל הכנר והמנצח פרידייש שאנדור. בן דודו היה ג'רג' שאנדור, גם הוא פסנתרן.
ביוגרפיה
ארפאד שטרן נולד במשפחה יהודית כבנם של וילמוש שטרן (1864–1915), בעל מפעל, יצרן נברשות, ושל סידוניה זיידנר (1876–1971). הוא השלים את לימודיו באקדמיה למוזיקה ע"ש פרנץ ליסט בבודפשט כתלמידם של המלחינים ההונגרים הגדולים בלה ברטוק וזולטן קודאי. את הופעת הבכורה שלו כפסנתרן עשה בעיר הולדתו ב-1916. זמן לא רב לאחר מכן, הוא יצא למסע הופעות בארצות הברית. ב-1917 ערך את מגזין המוזיקה "סימפוניה" (Szimfónia). הוא השתקע בברלין ב-1922, שם שימש מבקר מוזיקה של ה-Berliner Tageblatt עד להשתלטות הנאצים. ב-1933 נסע שוב לארצות הברית, שם עבד כמוזיקאי קאמרי וכמלווה בפסנתר. עשר שנים לאחר מכן קיבל אזרחות אמריקאית. הוא היה שותף והמלווה המועדף של הכנר הגדול יאשה חפץ ושל זמרת האופרה לילי פונס ואמנים מפורסמים אחרים. כמה שנים לפני מותו נפצע בזרועו בתאונה ואז פרש. את שנות חייו האחרונות בילה בהתבודדות מוחלטת בבודפשט. הוא נפטר בגיל שבעים וחמש.
שאנדור הובא למנוחות בבית הקברות היהודי ברחוב קוזמה בבודפשט.
חייו הפרטיים
אשתו הייתה קלרה לויזה בּלֶך, לה נישא ב-16 במרץ 1934 בבודפשט. הם התגרשו ב-1939. הוא התחתן שוב עם הלגה בודנהיימר (1920–2006) בניו יורק ב-1943.
הרפובליקה הישנה (מלחמת הכוכבים)
ביקום של מלחמת הכוכבים, הרפובליקה הגלקטית או הרפובליקה הישנה היא שמו של גוף ממשל בין כוכבי אשר שלט עד לעליית האימפריה הגלקטית. למרות הממשל הדמוקרטי שלה, לקראת סוף ימיה הייתה הרפובליקה חסרת יכולת השפעה עקב הבירוקרטיה הרבה שפשטה בה.
"הרפובליקה" כפי שכונתה, התקיימה במשך 25 אלף שנים ונאמר כי ההיסטוריה המלאה שלה "תמלא עשרת אלפים ספריות".